[{"text_idx": "#000001", "text": "Sut rydym yn cefnogi pobl ifanc"}, {"text_idx": "#000003", "text": "Gallwch chi ein cefnogi ni fel"}, {"text_idx": "#000004", "text": "Gofalu am blantGofal seibiant byrRheoli symptomauCymorth therapiGofal diwedd oes\nCefnogaeth i deuluoedd Cefnogaeth ymarferol ac eiriolaethSiarad a\u0302 rhywunCymorth profedigaethSut rydym yn cefnogi pobl ifanc\nGwybodaeth i weithwyr proffesiynolSiarad a\u0302 niGwneud atgyfeiriad\nGallwch chi helpu trwy Rhoddi HeddiwCymryd rhan mewn digwyddiadCodi arianGadael Rhodd Yn Eich Ewyllys\nSiopa gyda niGwirfoddoli i Dy\u0302 HafanChwarae y loteri\nGallwch chi ein cefnogi ni felFel unigolynPerson Ifanc Neu YsgolFel busnesGrw\u0302p Neu GymdeithasYmddiriedolaethau a sefydliadauRhoddwr Mawr"}, {"text_idx": "#000005", "text": "Gofal seibiant byrRheoli symptomauCymorth therapiGofal diwedd oes"}, {"text_idx": "#000006", "text": "Cefnogaeth ymarferol ac eiriolaethSiarad a\u0302 rhywunCymorth profedigaethSut rydym yn cefnogi pobl ifanc"}, {"text_idx": "#000011", "text": "Rydym yn deall bod yr hyn y mae pobl ifanc yn eu harddegau ac oedolion ifanc ei eisiau a\u2019i angen yn aml yn wahanol iawn i\u2019r hyn y mae plant iau yn ei hoffi ac sydd o fudd iddynt."}, {"text_idx": "#000012", "text": "Dyna pam rydym wedi datblygu ystod o wasanaethau a chymorth yn ofalus i\u2019w helpu i gysylltu a\u0302\u2019i gilydd, cael hwyl a chyflawni eu nodau."}, {"text_idx": "#000014", "text": "Mae\u2019r digwyddiadau a\u2019r gweithgareddau hyn yn helpu pobl ifanc o oedrannau tebyg sydd a\u0302 chyflyrau tebyg i gael hwyl, i wneud ffrindiau newydd ac i deimlo\u2019n annibynnol, i ffwrdd o\u2019u rhieni."}, {"text_idx": "#000016", "text": "Mae\u2019r \u2018Den\u2019, a agorwyd yn 2021 fel rhan o\u2019n gweddnewidiad gwerth \u00a31 miliwn, yn lle cyfeillgar yn ein hosbis sydd wedi\u2019i gynllunio\u2019n arbennig i bobl ifanc gymdeithasu ynddo."}, {"text_idx": "#000017", "text": "Yn ogystal a\u0302 bod a\u0302 chegin hygyrch ei hun, a man cymdeithasol a lolfa, mae yno hefyd ardal chwarae gemau clyfar ac ystafell sinema o\u2019r radd flaenaf."}, {"text_idx": "#000018", "text": "Felly, os ydych chi eisiau cael sgwrs gyda ffrindiau, ymlacio wrth chwarae PlayStation neu wylio ffilm boblogaidd, ewch i\u2019r \u2018Den\u2019 pan fyddwch yn ymweld a\u0302 ni yn Ty\u0302 Hafan. Mae\u2019n lle wirioneddol ardderchog lle gallwch chi fod eich hun."}, {"text_idx": "#000019", "text": "Rydw i wrth fy modd a\u0302\u2019r \u2018Den\u2019 yn Ty\u0302 Hafan. Mae\u2019n rhywle y gallaf fynd i gymdeithasu, chwarae gemau consol ac esgus fy mod yn union fel pob person ifanc arall yn ei arddegau, heb unrhyw offer meddygol o fy nghwmpas na gofalwyr (na Mam!) yn fy ngwylio i drwy\u2019r amser."}, {"text_idx": "#000020", "text": "Sophie Knapp yw ein nyrs bontio wych. Mae ei ro\u0302l hi wedi\u2019i neilltuo i helpu pobl ifanc rhwng 14 a 25 oed i sicrhau bod eu hanghenion yn cael eu bodloni, a\u2019u bod yn teimlo eu bod yn cael eu cefnogi\u2019n llwyr pan fyddant yn symud i wasanaethau oedolion."}, {"text_idx": "#000021", "text": "Mae hi hefyd yn cadw mewn cysylltiad a\u0302\u2019r holl bobl ifanc hynny nad ydynt yn dod i aros yn yr hosbis mwyach, gan gynnig cyswllt a chymorth parhaus ynghyd ag amryw o gyfleoedd cymdeithasol."}, {"text_idx": "#000022", "text": "Gall Sophie helpu gydag amrywiaeth eang o bethau, gan gynnwys materion iechyd, yr ysgol ac addysg uwch, dod yn fwy annibynnol a manteisio ar dai a\u0302 chymorth. Felly, mae croeso i chi gysylltu a\u0302 Sophie drwy ffonio 02920 532200 neu e-bostio os bydd angen help llaw arnoch."}, {"text_idx": "#000023", "text": "Pethau eraill rydym yn sicr y byddwch yn dwlu arnynt"}, {"text_idx": "#000024", "text": "Mae ein pwll o\u2019r radd flaenaf yn cynnwys seinyddion ar gyfer cerddoriaeth, a goleuadau disgo a synhwyraidd, sy\u2019n ei wneud yn lle perffaith i arnofio neu i ymlacio."}, {"text_idx": "#000025", "text": "Mae ein maes chwarae a addaswyd yn arbennig, sy\u2019n wych ar gyfer plant mawr yn ogystal a\u0302 phlant bach, yn lle anhygoel i gael hwyl, ymlacio gyda ffrindiau neu dreulio amser gyda\u2019ch teulu. Mae wedi\u2019i gynllunio i ddiwallu anghenion pob plentyn a pherson ifanc."}, {"text_idx": "#000027", "text": "Cymorth emosiynol pan fydd ei angen arnoch"}, {"text_idx": "#000028", "text": "Rydym yn deall y byddwch weithiau yn ceisio ymdopi ag emosiynau anodd neu yn teimlo\u2019n unig. Yn Ty\u0302 Hafan, gallwch siarad ag aelod o\u2019n ti\u0302m cyfeillgar yn breifat am eich teimladau ac unrhyw beth arall yr hoffech siarad amdano."}, {"text_idx": "#000029", "text": "Cysylltwch a\u0302 Sophie Knapp neu ein ti\u0302m Cymorth i Deuluoedd drwy ffonio 02920 532200 i drefnu sesiwn unigol a chyfrinachol. Fel arall, e-bostiwch neu "}, {"text_idx": "#000030", "text": "Sicrhau newid didrafferth i wasanaethau oedolion"}, {"text_idx": "#000031", "text": "Gall symud i fyd anghyfarwydd gwasanaethau iechyd a gofal cymdeithasol oedolion achosi rhai pryderon i chi. Ond peidiwch a\u0302 phoeni."}, {"text_idx": "#000032", "text": "Mae gennym wasanaeth penodedig dan arweiniad ein nyrs bontio, Sophie Knapp, i helpu i wneud y newid hwn mor ddidrafferth a\u0302 phosibl."}, {"text_idx": "#000033", "text": "Gan weithio\u2019n agos gyda chi a\u2019ch teulu, byddwn yn sicrhau eich bod yn teimlo eich bod yn cael eich cefnogi ac yn cael gwybod beth sy\u2019n digwydd bob amser, a\u2019ch bod yn ymgysylltu a\u0302\u2019r holl wasanaethau sydd eu hangen arnoch."}, {"text_idx": "#000034", "text": "Os bydd gennych gwestiwn neu os hoffech ddefnyddio unrhyw rai o\u2019n gwasanaethau ar gyfer pobl ifanc, cysylltwch a\u0302 Sophie Knapp neu ein ti\u0302m Cymorth i Deuluoedd drwy ffonio 02920 532200, neu e-bostiwch neu . Byddant yn ymateb cyn gynted a\u0302 phosibl."}]